Vilhelm 1. af Hessen  Kurfyrst Vilhelm 1. af Hessen (født 3. juni 1743 i Kassel, død 27. februar 1821 sammesteds) var en tysk fyrste. Han var landgreve af Hessen-Kassel fra 1785 (som "Vilhelm 9.") og blev kurfyrste af Hessen (også kaldt Kurhessen) i 1803 (som "Vilhelm 1.").   Han var søn af Frederik 2. af Hessen-Kassel og Marie af Storbritannien. Som barn og helt ung opholdt Vilhelm sig ved hoffet i København. I 1764 blev Vilhelm gift med sin kusine Caroline af Danmark og blev samme år regent i rigsgrevskabet Hanau-Münzenberg.  I 77777777 havde franskmændene fordrevet Vilhelm fra Hessen. I disse år var han i eksil dels hos broderen Carl af Hessen på Gottorp Slot, dels i Prag.  Med hustruen Caroline havde han to døtre og to sønner  Desuden havde han en del børn med forskellige elskerinder.